Paterna concedeix les distincions del 9 d’Octubre als tres presoners de Mauthausen, a Francisco Martí i a la Falla Mariano Benlliure
03/10/2016

# Paterna concedeix les distincions del 9 d’Octubre als tres presoners de Mauthausen, a Francisco Martí i a la Falla Mariano Benlliure

[![Paterna concede las distinciones del 9 d’Octubre](/images/noticias/2016/09/9-octubre-16.jpg)](/images/noticias/2016/09/9-octubre-16.jpg)

03.10.2016

La Distinció al Mèrit Lingüístic recau aquest any en Francesc Guzmán

Amb motiu de la celebració del 9 d’Octubre, l'Ajuntament de Paterna ha concedit aquest any la INSÍGNIA D'OR DE LA VILA, a títol pòstum, als tres paterners reclosos en el camp de concentració de Mauthausen Manuel Peris, Miguel Liern i José Martí, al veí de Alborgí, gran activista de la lluita i moviment veïnal, Francisco Martí, també a títol pòstum i a l'Associació Cultural Falla Mariano Benlliure.

La DISTINCIÓ Al MÈRIT LINGÜÍSTIC 2016 recau aquest any en Francesc Guzmán, per la seva especial vinculació amb les associacions culturals del municipi i la seva activa defensa de la nostra llengua valenciana.

L'Alcalde de Paterna, Juan Antonio Sagredo, serà l'encarregat de lliurar aquest dissabte, en el ple institucional que se celebrarà a les 19 hores en commemoració a la festivitat del 9 d’octubre, les insígnies i el diploma acreditatiu als guardonats d'aquest any.

D'aquesta manera, el consistori paterner reconeixerà la labor de cinc veïns de Paterna i una associació cultural.

Els paterners Manuel Peris, Miguel Liern i José Martí, rebran a títol pòstum aquesta condecoració, que recolliran les seues respectives famílies, i amb la qual l'Ajuntament de Paterna vol reconèixer la lluita d'aquests tres veïns, allunyats de la seua terra paternera a la qual sempre van tenir molt present, pels valors de dignitat i llibertat. Es tracta de una forma simbòlica de fer-los justícia per la terrible situació que van viure i van patir durant els vuit anys de captivitat en un camp de concentració i allunyats de Paterna.

Amb la distinció a Francesc Martí, també a títol pòstum, el consistori vol homenatjar la figura d'aquest paterner que representa un clar exemple de persona compromesa amb els seus veïns durant la històrica etapa de transició a la democràcia, una actitud cívica i ètica que li portaria a intervenir en l'incipient moviment veïnal que estava germinant a Paterna i, en particular, en l'associació de veïns de Alborgí i que fructificaria en la creació d'infraestructures i espais comuns per als veïns com el parc d’Alborgí.

Per la seua banda, l'Associació Cultural Falla Mariano Benlliure serà condecorada perls seus més de 40 anys d'història amb una intensa activitat en la nostra localitat en defensa de la cultura i la tradició paternera i valenciana.